[{"text_idx": "#000003", "text": "Perfformiwyd gwaith newydd Abu Hamdan, Speech against itself, yng Ngw\u0302yl y Llais fel traethawd sain byw, gan ddefnyddio cyfres o driniaethau sonig a samplau wedi\u2019u recordio ymlaen llaw a oedd wedi\u2019u cynllunio i gwestiynu\u2019r ffyrdd sylfaenol rydym yn siarad, yn gwrando ac yn cael ein clywed heddiw."}, {"text_idx": "#000004", "text": "Gw\u0302yl y Llais oedd y dathliad mawr cyntaf o\u2019r llais yn ei holl ffurfiau yn y DU. Fe\u2019i cynhaliwyd mewn lleoliadau yng Nghaerdydd ym mis Mehefin 2016 gydag artistiaid lleol, cenedlaethol a byd-eang yn perfformio."}, {"text_idx": "#000005", "text": "Mae\u2019r band llwyddiannus o Brydain, Woman\u2019s Hour, yn cychwyn ar daith o leoliadau celfyddydol y DU, gan gyflwyno eu perfformiad byw newydd, Seeing Voices, sy\u2019n rhoi lle canolog i Iaith Arwyddion Prydain."}, {"text_idx": "#000006", "text": "Yn 2014, rhyddhaodd Woman\u2019s Hour y ga\u0302n Her Ghost. Roedd y fideo i gyd-fynd a\u0302\u2019r ga\u0302n yn cynnwys actor byddar ifanc yn perfformio\u2019r geiriau yn Iaith Arwyddion Prydain. Disgrifiodd The British Journal of Photography y fideo fel \u201crich and glowing, fluent and immediate\u201d. Yn sgil hynny datblygodd y band y syniad i fod yn berfformiad byw i\u2019w roi ar daith."}, {"text_idx": "#000007", "text": "Mae Seeing Voices yn cynnwys tafluniad fideo a gomisiynwyd yn arbennig gan yr artistiaid Adam Broomberg ac Oliver Chanarin, gan ddefnyddio deunydd na welwyd o\u2019r blaen o archifau Cymdeithas Byddar Prydain."}]